Komission asetus (ETY) N:o 1787/93, annettu 30 päivänä kesäkuuta 1993, hedelmä- ja vihannesalalla ostohintoihin sovellettavien muuntokertoimien vahvistamisesta annetun asetuksen (ETY) N:o 3587/86 liitteen II muuttamisesta tomaattien osalta



Virallinen lehti nro L 163 , 06/07/1993 s. 0013 - 0013

Suomenk. erityispainos Alue 3 Nide 50 s. 0227

Ruotsink. erityispainos Alue 3 Nide 50 s. 0227



KOMISSION ASETUS (ETY) N:o 1787/93, annettu 30 päivänä kesäkuuta 1993, hedelmä- ja vihannesalalla ostohintoihin sovellettavien muuntokertoimien vahvistamisesta annetun asetuksen (ETY) N:o 3587/86 liitteen II muuttamisesta tomaattien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestyksestä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 638/93(2), ja erityisesti sen 16 artiklan 4 kohdan, sekä katsoo, että komission asetuksen (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 1201/93(4), liitteessä II vahvistetaan ostohintojen mukautuskertoimet tomaateille, jotka ovat erilaisia kuin perushinnan vahvistamisessa käytetyt, asetuksen (ETY) N:o 3587/86 mukaisesti osto- ja vetäytymishintojen laskemiseksi määrätään erilaisia kertoimia, jotka vastaavat tuoreiden tomaattien eri painoja niiden pakkaamisen jälkeen; kaupanpitotottumukset, sellaisina kuin ne voidaan nyt nähdä, osoittavat, että tuoremarkkinoille tarkoitettu pakkaus vastaa yleensä 7 kilogramman painoa; siksi vaikuttaa aiheelliselta pitää voimassa kerroin 1 vain tämän tyyppisen pakkauksen osalta; 7 P15 kilogramman pakkausta käytetään paljon harvemmin kaupan pitämiseen; siksi vaikuttaa riittävältä antaa sille kerroin 0,70; viime kädessä yli 15 kilogramman pakkaukset tai paljoustavara kuljetusvälineessä edustavat määritelmän mukaan selvästi pienempiä kustannuksia kuin molemmat edellä tarkoitetut tyypit, siksi vaikuttaa asianmukaiselta vahvistaa niiden osalta kertoimeksi 0,45, neuvoston asetuksen (ETY) N:o 1289/93(5), sellaisena kuin se on viimeksi muutettuna komission asetuksella (ETY) N:o 1334/93(6), mukaan interventiojärjestelmää sovelletaan 11 päivästä kesäkuuta 1993; on aiheellista säätää, että uudet kertoimet tulevat voimaan lyhyemmissä määräajoissa, ja hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3587/86 liitettä II seuraavasti: Korvataan kohta d "pakkaustapa" seuraavasti: "d) pakkaustapa: - enintään 7 kilogramman nettopakkauksissa 1,00 - yli 7 kilogramman mutta enintään 15 kilogramman nettopakkauksissa 0,70 yksinomaan elo- ja syyskuun osalta asetuksen (ETY) N:o 1035/72 15 artiklan 3 kohdan mukaisesti: - yli 15 kilogramman nettopakkauksissa tai paljoustavarana kuljetusvälineessä 0,45" 2 artikla Tämä asetus tulee voimaan seuraavana päivänä sen jälkeen. kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1993. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 69, 20.3.1993, s. 7 (3) EYVL N:o L 334, 27.11.1986, s. 1 (4) EYVL N:o L 122, 18.5.1993, s. 29 (5) EYVL N:o L 132, 29.5.1993, s. 3 (6) EYVL N:o L 132, 29.5.1993, s. 120